
                                                ΔΕΛΤΙΟ ΤΥΠΟΥ
     Δυστυχώς, άλλος ένας συνάδελφος ο οποίος εκτελούσε οικοδομικές εργασίες τραυματίστηκε σοβαρά χθες, Κυριακή 16 Νοεμβρίου στην Αγυιά.
     Άλλος ένας συνάδελφος που δεν γύρισε σπίτι του κυνηγώντας το μεροκάματο για να ζήσει την οικογένειά του, και δυστυχώς βρίσκεται σύμφωνα με πληροφορίες μας στην εντατική νοσοκομείου του Ηρακλείου. 
     Εμείς από τη μεριά μας κάνουμε έκκληση για ακόμη μία φορά οι συνάδελφοι να τηρούν και να απαιτούν τα μέτρα προστασίας, να καταγγέλλουν όπου δεν τηρούνται και να μην εργάζονται δίχως αυτά.
     Για άλλη μία φορά αποδεικνύεται ότι οι εκάστοτε κυβερνητικές πολιτικές οδηγούν τους εργαζόμενους σε εξαντλητικά ωράρια εργασίας ακόμα και τις Κυριακές, για να συμπληρώσουν το εισόδημά τους ώστε να επιβιώσουν.  
     Από την πρώτη στιγμή που μάθαμε για το ατύχημα επικοινωνήσαμε και ενημερώσαμε την Επιθεώρηση Ασφάλειας και Υγείας στην Εργασία η οποία ανταποκρίθηκε αμέσως και μετέβη στον χώρο του συμβάντος. 
    Ευχόμαστε ταχεία ανάρρωση στον συνάδελφο ώστε να επιστρέψει σύντομα στην οικογένειά του.

